ಕಾಲಚಕ್ರ ಟೀಸರ್ ಬಿಡುಗಡೆ ವಸಿಷ್ಠ ಸಿಂಹ ಮೊದಲು ಗುರುತಿಸಿಕೊಂಡಿದ್ದು ಹೇಮಂತ್ ರಾವ್ ರವರ ಗೋಧಿ ಬಣ್ಣ ಸಾಧಾರಣ ಮೈ ಕಟ್ಟು ಸಿನಿಮಾದಲ್ಲಿ. ಯಾರೀ ಕಂಚಿನ ಕಂಠದ ಹುಡುಗ, ಒಳ್ಳೆ ಎತ್ತರ, ಒಳ್ಳೆ ಅಭಿನಯ, ಕನ್ನಡಕೊಬ್ಬ ಒಳ್ಳೆ ವಿಲನ್ ಸಿಕ್ದಾ ಅಂತ ಜನ ಅಂದುಕೊಂಡರು. ಅನಂತ್ ನಾಗ್ ರಂತ ಮೇರು ನಟರ ಎದುರು ವಸಿಷ್ಠ ಗುರುತಿಸಿಕೊಂಡರು. ದಯವಿಟ್ಟು ಗಮನಿಸಿ ಚಿತ್ರದ ಒಂದು ಕಥೆಯಲ್ಲಿ ಇದೇ ವಸಿಷ್ಠ ಕಥಾನಾಯಕನಾಗಿ ಅಭಿನಯಿಸಿದರು. ಈ ಚಿತ್ರ ಅಷ್ಟಾಗಿ ಸಕ್ಸಸ್ ಕಾಣಲಿಲ್ಲ. ವಸಿಷ್ಠ ಒಬ್ಬ ಒಳ್ಳೆಯ ಗಾಯಕರು ಕೂಡ ಹೌದು. ಇದೇ ಚಿತ್ರದ ಮರೆತೇ ಹೋದೆನು... ಅನ್ ಪ್ಲಗ್ಡ್ ವರ್ಷನ್ ವಸಿಷ್ಠ ಅವರೇ ಹಾಡಿ ಹಾಡು ಹಿಟ್ ಆಗಿತ್ತು. ಇದಾದ ನಂತರ ಕಿರಿಕ್ ಪಾರ್ಟಿ ಸಿನಿಮಾದಲ್ಲೂ ಕೂಡ ವಸಿಷ್ಠ ನೀಚ ಸುಳ್ಳು... ಹಾಡು ಹಾಡಿದ್ದರು. ಸೋಲೋ ಹೀರೋ ಆಗಿ ವಸಿಷ್ಠ ರಿಗೆ ಹೇಳಿಕೊಳ್ಳುವಂತ ಬ್ರೇಕ್ ಸಿಗಲಿಲ್ಲ. ನಂತರ ಅವರಿಗೆ ಬ್ರೇಕ್ ಕೊಟ್ಟ ಸಿನಿಮಾಗಳು ಕೆ ಜಿ ಎಫ್ ಚಾಪ್ಟರ್ ೧ ಮತ್ತು ಟಗರು ಸಿನಿಮಾಗಳು. ಟಗರು ಸಿನೆಮಾದಲ್ಲಿನ ಡಾಲಿಯ ಆಪ್ತ ಮಿತ್ರ ಚಿಟ್ಟೆಯ ಪಾತ್ರ ಮತ್ತು ಕೆ ಜಿ ಎಫ್ ನ ಕಮಲ್ ಪಾತ್ರಗಳು ವಸಿಷ್ಠ ರಿಗೆ ಹೆಸರು ತಂದು ಕೊಟ್ಟವು. ಈಗ ವಸಿಷ್ಠ ಸಿಂಹ ಅವರೇ ಸೋಲೋ ಹೀರೋ ಆಗಿ ಅಭಿನಯಿಸಿರುವ ಕಾಲಚಕ್ರ ಸಿನಿಮಾ ತಯಾರಾಗುತ್ತಿದೆ. ಈಗ ಈ ಚಿತ್ರದ ಟೀಸರ್ ಅನ್ನು ಆನಂದ್ ಆಡಿಯೋ ಯುಟ್ಯೂಬ್ ಚಾನೆಲ್ ನಲ್ಲಿ ಬಿಡುಗಡೆ ಮಾಡಲಾಗಿದೆ. ಈ ಚಿತ್ರದ ನಿರ್ದೇಶಕರು ಸುಮನ್ ಕ್ರಾಂತಿ. ಬಹಳ ದಿನಗಳ ನಂತರ ಗುರುಕಿರಣ್ ಈ ಸಿನಿಮಾಗೆ ಸಂಗೀತ ನೀಡುತ್ತಿದ್ದಾರೆ. ವಸಿಷ್ಠ ಜೊತೆ ಸುಚೇಂದ್ರ ಪ್ರಸಾದ್, ರಕ್ಷಾ ತಾರಗಣದಲಿದ್ದಾರೆ. ಸಿನಿಮಾದ ಟೀಸರ್ ನೋಡಿದಾಗ ಇದೊಂದು ಸೈಕಲಾಜಿಕಲ್ ಥ್ರಿಲ್ಲರ್ ಎಂದು ಮೇಲ್ನೋಟಕ್ಕೆ ಅನ್ನಿಸುತ್ತದೆ. ಟೀಸರ್ ಇಂಟರೆಸ್ಟಿಂಗ್ ಆಗಿದ್ದು ಸಿನಿಮಾ ಹೇಗೆ ಮೂಡಿ ಬರಲಿದೆ ಎಂದು ಕಾದು ನೋಡಬೇಕಿದೆ. ಇದನ್ನೂ ಓದಿ: ಆರ್. ಆರ್. ಆರ್ ಶೂಟಿಂಗ್ ಶುರು